text: Blufærdighedskrænker efterlyses
  29 juli 2013 kl. 05.33
  En mand på mellem 30 og 35 år var tæt på at blive filmet med bukserne nede om knæene, da han søndag aften ved 22-tiden blottede sig for to piger i Tørsbøl nær Gråsten i Sønderjylland.
  Pigerne på 14 og 15 år gik på Skovengen i Torsbøl, da en ældre, bordeauxfarvet Audi A3 rullede hen til dem. I bilen sad en kraftig, sydlandsk udseende mand med opknappede bukser.
  Pigerne reagerede ved at gribe deres mobiltelefoner for at fotografere blufærdighedskrænkeren, hvorefter manden forsvandt.
  Manden har mørkt strithår og var iført grå T-shirt og hvide shorts.
  Bilen har tyske nummerplader.
  Syd- og Sønderjyllands Politi vil gerne høre fra flere vidner, der har set manden, på telefon 1-1-4.
  